**Zapisnik 14. redne seje Komisije za ocenjevanje kakovosti Fakultete za kmetijstvo in biosistemske vede**, ki je bila 19. 3. 2018, ob 8.30 uri, v predavalnici 3.

**Prisotni:** mag. Andrej Vogrin, doc. dr. Marjan Janžekovič, Meta Šepič, doc. dr. Jurij Rakun, mag. Ksenija Škorjanc, študent Denis Salober

Odsotni: študentka Tjaša Pangerl

DNEVNI RED:

1. Pregled zapisnikov 12. In 13. seje Komisije za ocenjevanje kakovosti FKBV

2. Samoevalvacijsko poročilo za študijsko leto 2016/2017

3. Razno

Člani Komisije za ocenjevanje kakovosti Fakultete za kmetijstvo in biosistemske so se seznanili z dnevnim redom in potrdili sklepčnost.

Ad 1

Komisija za ocenjevanje kakovosti FKBV se je seznanila z zapisnikoma 12. in 13. seje Komisije za ocenjevanje kakovosti FKBV in jih soglasno sprejela. Komisija je sprejela naslednji sklep:

**SKLEP 1:**

**Komisija za ocenjevanje kakovosti FKBV se je seznanila z zapisnikoma 12. in 13. seje Komisije za ocenjevanje kakovosti FKBV in ju soglasno sprejela. Zapisnika bosta objavljena na spletni strani fakultete.**

Ad 2

Komisija za ocenjevanje kakovosti je podrobno pregledala besedilo Samoevalvacijskega poročila za študijsko leto 2016/2017. Ugotovila je, da se velik del poročila ni bistveno spremenil v primerjavi z lanskim poročilom. Del poročila o pedagoški dejavnosti je kljub opozorilom in dodatnim navodilom še vedno pomanjkljiv (zadovoljivo so predstavljeni naslednji študijski programi: Management v agroživilstvu in razvoj podeželja, Vinogradništvo, sadjarstvo in vinarstvo, Živinoreja, Agrikultura in okolje ter Agrarna ekonomika 3 . stopnja). Manjka akcijski načrt, ki bi ga po univerzitetnih navodilih morali obvezno vključiti v poročilo. Zato je Komisija za ocenjevanje kakovosti FKBV sprejela naslednji sklep:

**SKLEP 2:**

**Komisija za ocenjevanje kakovosti na FKBV ne sprejme Samoevalvacijskega poročila za leto 2016/2017, ker del poročila, ki zajema izobraževalno dejavnost (točka 2.2), ne upošteva navodil za izdelavo Samoevalvacijskega poročila vodstva Univerze v Mariboru.**

**Samoevalvacijskemu poročilu za leto 2016/2017 manjka akcijski načrt na vseh nivojih fakultete.**

Ad 3)

Pod točko razno ni bilo razprave.

Komisija je sejo zaključila ob 9.50 uri.

Zapisala: Predsednik komisije Ksenija Škorjanc mag. Andrej Vogrin